b"\n_START_ARTICLE_\nEscut de Belize\n_START_SECTION_\nBlasonament\n_START_PARAGRAPH_\nEscut tercejat en perla revessada: al primer, d'argent, un rem i una destral quadrada al natural passades en sautor; al segon, d'or, una serra i una destral triangular tamb\xc3\xa9 al natural i passades en sautor; al tercer, de blau celeste, un vaixell al natural navegant sobre un peu ondat d'atzur damunt dues faixes de sinople i or._NEWLINE_Per timbre, un arbre de caoba al natural. Com a sostenidors: a la destra, un llenyataire caucasi\xc3\xa0 al natural, amb pantalons d'argent, que porta una destral a la m\xc3\xa0 dreta; a la sinistra, un llenyataire negre al natural, tamb\xc3\xa9 amb pantalons d'argent, que porta un rem a la m\xc3\xa0 esquerra; tots dos damunt una terrassa herb\xc3\xa0cia al natural._NEWLINE_Sota l'escut, una cinta d'argent amb el lema nacional en llat\xc3\xad: SUB UMBRA FLOREO ('Floreixo a l'ombra')._NEWLINE_Tot el conjunt, voltat d'una corona de 25 fulles al natural."